HU Az Európai Unió Hivatalos Lapja C 231/4

FELHÍVÁS A FOLYÉKONY ÉS GÁZNEMŰ SZÉNHIDROGÉNEK KUTATÁSÁRA VONATKOZÓ, „CASE LA ROCCA”ELNEVEZÉSŰ ENGEDÉLY IRÁNTI KÉRELEM BENYÚJTÁSÁRA

SZICÍLIA TARTOMÁNY

ASSESSORATO REGIONALE DELL’ENERGIA E DEI SERVIZI DI PUBBLICA UTILITA (TARTOMÁNYI ENERGIAÜGYI ÉS KÖZSZOLGÁLTATÁSI MINISZTÉRIUM) – DIPARTIMENTO REGIONALE DELL’ENERGIA (TARTOMÁNYI ENERGIAÜGYI OSZTÁLY)

UFFICIO REGIONALE PER GLI IDROCARBURI E LA GEOTERMIA (A SZÉNHIDROGÉNEKKEL ÉS A GEOTERMIKUS ENERGIÁVAL FOGLALKOZÓ TARTOMÁNYI HIVATAL) (U.R.I.G.)

2013/C 231/06

Az Irminio S.r.l. társaság (székhelye: Palermo, Via Principe di Villafranca 50, 90139, Italy; a palermói iparkamara tagja, adóazonosító száma: 03922140821, bejegyzési száma: 160160), a tartományi energiaügyi és közszolgáltatási minisztériumnak (Szicília tartomány bányászati engedélyek kibocsátására illetékes hatóságának, amelynek székhelye: viale Campania 36, 90144 Palermo, Italy) címzett, 2013. április 3-án kelt kérelmével a 2000. július 3-i 14. számú szicíliai tartományi törvény értelmében folyékony és gáznemű szénhidrogének kutatására szóló, a „Case la Rocca” néven ismert engedély kibocsátását kérelmezte egy 8 000 ha (80 km2) kiterjedésű területre, amely Ragusa megye Ragusa településén található. Ezt a területet az olasz katonai földrajzi intézet (Istituto Geografico Militare Italiano – I.G.M.I.) 1:100 000 arányú, 276. számú „Ragusa” térképén, valamint a 276 IV SO számú „Donnafugata”, a 276 III NE számú „Donnalucata”, a 276 IV SE számú „Monte Renna” és a 276 IV NE számú „Comiso” altérképein határozták meg.

A kérelemben foglalt övezet kerülete olyan nem szabályos sokszög, amelyet a következők szerint meghatározott „A”, „B”, „C”, „D”, „E”, „F”, „G”, „H” jelű pontokat összekötő folyamatos vonal ad ki.

Az egyes pontok elhelyezkedése a következő:

A. E pont egybeesik a „Contrada Giardinello” engedélyezési kérelemmel érintett terület „O” pontjával. Egy „C.da Stanislao”-ban, Casa Veninata északi sarkánál elhelyezkedő pont. A 276 IV SO számú „Donnafugata” altérképen elhelyezkedő pont;

B. E pont egybeesik a „Contrada Giardinello” engedélyezési kérelemmel érintett terület „N” pontjával. „C.da Castiglione”-ban, a „Villa Arezzótól” körülbelül 350 méterre észak-északnyugatra található ház északi sarkánál, 580 méteres tengerszint feletti magasságban elhelyezkedő pont. A 276 IV NE számú „Comiso” altérképen elhelyezkedő pont;

C. E pont egybeesik a „S. Anna” kitermelési engedéllyel érintett terület „B” pontjával. Egy „C.da Cento pozzi”-ban, a „Case Cosentino” északkeleti sarkánál elhelyezkedő pont. A 276 IV NE számú „Comiso” altérképen elhelyezkedő pont;

D. E pont egybeesik a „S. Anna” kitermelési engedéllyel érintett terület „A” pontjával. Egy „C.da Badia”-ban, a „Villa Monelli” épület déli sarkánál elhelyezkedő pont. A 276 IV SE számú „Monte Renna” altérképen elhelyezkedő pont;

E. E pont egybeesik a „S. Anna” kitermelési engedéllyel érintett terület „E” pontjával. Egy „C.da Giubiliana”-ban, a „Casa Nifosi” északi sarkánál, 446 méteres tengerszint feletti magasságban elhelyezkedő pont. A 276 IV SE számú „Monte Renna” altérképen elhelyezkedő pont;

F. E pont egybeesik a „S. Anna” kitermelési engedéllyel érintett terület „D” pontjával. A „C. da Cimillà” közelében, 577 méteres tengerszint feletti magasságban, a Ragusát Marina di Ragusával összekötő út 5. és 6. kilométerköve között, az útkereszteződés nyugati sarkánál elhelyezkedő pont. A 276 IV SE számú „Monte Renna” altérképen elhelyezkedő pont;

G. E pont egybeesik a „Ragusa” kitermelési engedéllyel érintett terület „G” pontjával és az „Irminio” kitermelési engedéllyel érintett terület „B” pontjával. „C.da Pozzillo”-ban, a „Case Arezzo” épületek nyugati sarkánál elhelyezett, mészkőből készült oszlop alkotja. A 276 IV SE számú „Monte Renna” altérképen elhelyezkedő pont;

H. E pont egybeesik a „Contrada Giardinello” engedélyezési kérelemmel érintett terület „P” pontjával. Egy „C.da Perronello”-ban, „C.da Perronello”-tól 325 méterre délkeletre található ház délkeleti sarkánál, körülbelül 75 méteres tengerszint feletti magasságban elhelyezkedő pont. A 276 III NE számú „Donnalucata” altérképen elhelyezkedő pont.

Földrajzi koordináták

Csúcs Keleti hosszúság (M. Mario) Szélesség A 2° 06′ 02,85″ 36° 52′ 29,92″ B 2° 10′ 41,42″ 36° 55′ 59,93″ C 2° 14′ 07,72″ 36° 55′ 08,73″ D 2° 09′ 26,66″ 36° 53′ 12,66″ E 2° 10′ 50,50″ 36° 51′ 35,87″ F 2° 13′ 35,88″ 36° 52′ 51,54″ G 2° 13′ 01,00″ 36° 50′ 51,09″ H 2° 09′ 16,10″ 36° 47′ 59,10″

Az érdekeltek az ezen közleménynek az Európai Unió Hivatalos Lapjában való közzétételétől számított 90 napon belül nyújthatják be a szóban forgó területre vonatkozó engedély iránti kérelmüket. A határidő lejártát követően beérkezett kérelmek nem fogadhatók el. A kutatási engedély kiadásáról szóló határozat a konkurens vállalkozások által esetlegesen beadott kérelmek benyújtásának végső határidejétől számított hat hónapon belül kerül kibocsátásra. A 94/22/EK irányelv 5. cikkének (1) bekezdésére tekintettel közöljük továbbá, hogy a feltárási és kutatási engedélyek, illetve a kitermelési engedélyek kiadásának feltételei – tekintettel az említett irányelvet az olasz jogba átültető és alkalmazó (az Olasz Köztársaság Hivatalos Közlönyének 1996. december 14-i 293. számában kihirdetett) 1996. november 25-i 625. számú köztársasági elnöki törvényerejű rendelet rendelkezéseire – már közzétételre kerültek az Európai Unió Hivatalos Lapja C sorozatának 1998. december 19-i 396. számában, és e feltételeket Szicília tartomány 2000. július 3-i 14. számú (Szicília Tartomány Hivatalos Közlönyének 2000. július 7-i 32. számában kihirdetett), fent említett törvénye pontosította.

A tevékenység végzésére és befejezésére vonatkozó feltételek és követelmények a fent említett 2000. július 3-i 14. sz. szicíliai tartományi törvényben, valamint a tartományi ipari miniszter 2003. október 30-i 91. sz. és 2004. október 20-i 88. sz. – a Szicília Tartomány Hivatalos Közlönyének 2003. november 14-i 49. számának I. részében, illetve 2004. november 5-i 46. számának I. részében közzétett – határozataiban előírt típuselőírásokban (Disciplinare Tipo) kerültek rögzítésre.

A kérelemmel kapcsolatos dokumentumok a tartományi ipari és bányászati osztály (Dipartimento Regionale dell’Industria e delle Miniere) szénhidrogénekkel és geotermikus energiával foglalkozó tartományi irodájában (Ufficio Regionale per gli Idrocarburi e la Geotermia – Via Ugo La Malfa no 101, irányítószám: 90146, Palermo, Italy) kerültek letétbe, és azokat valamennyi érdekelt megtekintheti.